পলিমাটির দেশ ভোলা এর উপকূলীয় জনপদ চরফ্যাশন। নদী ভাঙ্গা মানুষের বিচ্ছিন্ন সংস্কৃতির অনিবার্য টানা পোড়নের মধ্য দিয়ে বিকশিত হয়ে উঠেছে এখানকার সমাজ ব্যবস্থা। এখানে সমষ্ঠির সংস্কৃতি গড়ে না উঠলেও সমাজ সচেতন কতো গুণী মানুষ কালে-কালে সৃষ্টিশীল চিন্তার স্বাক্ষর রেখেছেন। চরফ্যাশন কলেজ সেই সকল গুনীজনদেরই মেধা ও শ্রমের ফসল। পঞ্চাশ দশকের শেষের দিকে ট্যাফনাল ব্যারেট মাধ্যমিক বিদ্যালয়ের প্রধান শিক্ষক আঃ হক মাস্টার এর নেতৃত্বে চরফ্যাশন কলেজ স্থাপনের উদ্যোগ গ্রহণ করা হয়। সে মোতাবেক তৎকালীন মহকুমা প্রশাসক এম এ আজিজ এর নিকট উদ্যোক্তাগণ চরফ্যাশন কলেজ স্থাপনের আবেদন জমা দেন। তখন পর্যন্ত ভোলা কলেজে প্রতিষ্টা হয় নি। তখন মহকুমা প্রশাসক বলেন, যখন ভোলাতে কলেজ নেই চরফ্যাসন হলো একটা ইউনিয়ন সেখানে কলেজে স্থাপিত হয় কি করে! 
আঃ হক মাস্টার তাকে বলেন আসেন আপনাকে দিয়ে এখানে কলেজ প্রতিষ্ঠা করি। ১৯৬২ সালে তিনি হয়ে যান ভোলা সরকারি কলেজ এর প্রতিষ্টাতা অধ্যক্ষ। অতঃপর চরফ্যাসন কলেজ প্রতিষ্ঠা কিছুটা ব্যাহত হলে দমে যান, তবে থেমে থাকেন নি।
১৯৬৮ সালে ১লা জুন, তৎকালীন এলাকার গণ্যমান্য ব্যক্তিবর্গ, বাজার ব্যাবসায়ী, সমাজ সেবক, জনপ্রতিনিধি সকলে একত্রিত হন ব্রজগোপাল পাবলিক ক্লাবে। এলাকার গণ্য ব্যক্তি আবদুল মোতালেব মাস্টার এর নেতৃত্বে সে সভায় চরফ্যাশন কলেজ প্রতিষ্টার আনুষ্ঠানিক সিদ্ধান্ত গ্রহণ করা হয়। এতে ১৪৩ সদস্য বিশিষ্ট আর্গানাইজিং কমিটি গঠন করা হয়। 
কলেজ কমিটির প্রতিষ্টাতা সভাপতি, মহকুমা প্রশাসক, সম্পাদক আবদুল মতিন, যুগ্ম সম্পাদক ফজলুর রহমান ফরাজি, কোষাধ্যক্ষ মোঃ সামছুদ্দিন মাস্টার। প্রথম দিনের সভায় কোষাধ্যক্ষ নগদ দশ হাজার টাকা প্রদান করেন। তৎকালীন বরেণ্য ব্যক্তি চরফ্যাসন টি.বি হাইস্কুলের প্রধান শিক্ষক এম. নজরুল ইসলাম। ৩১/০৭/১৯৬৮ইং গভর্নিং বডি চরফ্যাসন টি.বি স্কুলের প্রধান কে চরফ্যাশন কলেজ এর অধ্যক্ষ হিসেবে নিয়োগ দেন। ০১/০৮/১৯৬৮ সালে তিনি চরফ্যাশন কলেজের অধ্যক্ষ হিসেবে যোগদান করেন। ব্রজগোপাল পাবলিক ক্লাবে কলেজ এর প্রথম কার্যক্রম শুরু হয়। 

ক্যাম্পাস
ফলাফল
মাঠ
প্রতিষ্ঠার ইতিহাস